कोहिनुर (चलचित्र)

कोहिनुर आकाश अधिकारीद्वारा लिखित र निर्देशित २०७१ साउन २३ गते प्रदर्शनमा आएको एक नेपाली कथानक चलचित्र हो। नेपा मुभिज प्रालिको ब्यानरमा निर्माण भएको फिल्मलाई शङ्कर श्रेष्ठ, चन्द्रप्रसाद श्रेष्ठ, शम्भु श्रेष्ठ र श्वेता खड्काले निर्माण गरेका थिए। चलचित्रमा श्रीकृष्ण श्रेष्ठ, श्वेता खड्का, मिथिला शर्मा, सम्राट सापकोटा लगायतका कलाकारको अभिनय रहेको छ। चलचित्र २०७१ साउन २३ गते प्रदर्शनमा आएको थियो।

मुख्यतया नेपालमा चेलीबेटी बेचबिखनका घटनाहरूमा आधारित, यो चलचित्रले नेपाली बक्स अफिसमा अभूतपूर्व सफलता हासिल गरेको कारण दर्शकहरूको अपार प्रतिक्रियाका साथ प्रदर्शन भएको थियो।  कोहिनुरले बक्स अफिसमा १० करोड कमाउने नेपाली चलचित्रको इतिहासमै पहिलो चलचित्र बनेको थियो। वरिष्ठ अभिनेता श्रीकृष्ण श्रेष्ठको निमोनियाको उपचारको क्रममा चलचित्र प्रदर्शनमा आएको दुई दिनपछि २०७१ साउन २९ गते निधन भएको थियो।
 कथावस्तु 
यस चलचित्रमा नेपालबाट भारतको मुम्बई सहरमा चेलीबेटी बेचबिखनका घटना र वेश्यालयमा जबर्जस्ती करणी गर्दा भोग्नुपरेको कठिनाइको वर्णन गरिएको छ। यसमा वेश्यालयकी केटी कोहिनुरको प्रेममा परेका एक नेपाली पुरुषले आफूलाई दरिद्रताको बन्धनबाट बचाउन गरेको प्रयासलाई चित्रण गरिएको छ।

 पात्रहरू 

 श्रीकृष्ण श्रेष्ठ अभिशेष खरेल (बाबु)को रूपमा
 स्वेता खड्का कोहिनुरको रूपमा
 मिथिला शर्मा
 सम्राट सापकोटा 
 मुकुन्द श्रेष्ठ 
 सुनील कटवाल
 रमेश अधिकारी
 प्रतिक्रिया 
यस चलचित्र २०७१ साउन २३ मा, प्रदर्शनमा आएको थियो। विवाहको केही समयपछि श्रीमती श्वेता खड्का भारत गएका कारण श्रेष्ठ फिल्मको प्रिमियरमा सहभागी हुन पाएका थिएनन्। उनलाई निमोनिया र हड्डीको क्यान्सर भएको थियो। उनको ४७ वर्षको उमेरमा नयाँ दिल्लीको सर गङ्गाराम अस्पतालमा उपचारको क्रममा निधन भएको थियो।  यही चलचित्र श्रेष्ठका लागि अन्तिम तथा सर्वाधिक सफल चलचित्र बनेको थियो। 
 बक्स अफिस 
यो चलचित्र बक्स अफिसमा सर्वाधिक सफल बनेको थियो। १० करोड कमई गर्ने नेपालको पहिलो चलचित्र बनेको थियो, जुन त्यतिबेला अकल्पनीय थियो। यसले पहिलेका सबै कीर्तिमान तोडेको थियो र ब्लकबस्टर घोषित भएको थियो। नेपाली दर्शकले देशैभरि अभूतपूर्व दर्शकको उपस्थिति देखेपछि अभिनेताप्रति कृतज्ञता व्यक्त गरेका थिए। यो चलचित्रले करिब ११ करोड कमाइ गरेपछि आफ्नो व्यापार बन्द गरेको अनुमान गरिएको थियो।

 सन्दर्भ सामग्रीहरू 

 बाह्य कडीहरू 
 कोहिनुर इन्टरनेट चलचित्र डेटाबेसमा

श्रेणी:नेपाली चलचित्रहरू
श्रेणी:नेपाली भाषाका चलचित्रहरू
श्रेणी:नेपाली प्रेमप्रसङ्गयुक्त नाटक चलचित्रहरू